**Ministru kabineta rīkojuma projekta**

**„Grozījums Ministru kabineta 2016.gada 20.decembra rīkojumā Nr.779 „Par 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” projektu iesniegumu iesniedzēju saraksta apstiprināšanu””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Grozījums Ministru kabineta 2016.gada 20.decembra rīkojumā Nr.779 „Par 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” projektu iesniegumu iesniedzēju saraksta apstiprināšanu”” (turpmāk – Projekts) mērķis ir nodrošināt 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” (turpmāk – 5.5.1.SAM) Daugavpils pilsētas domes īstenotā projekta nepieciešamā grozījuma apstiprināšanu Ministru kabinetā. Projekts stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Ministru kabineta 2016.gada 24.maija noteikumu Nr.322 „Darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” pirmās un otrās atlases kārtas īstenošanas noteikumi” (turpmāk – Noteikumi Nr.322) 21.punktu, kas nosaka, ka projekta iesnieguma iesniedzējs 5.5.1.SAM ietvaros ir pašvaldība vai pašvaldības iestāde, kura iekļauta Ministru kabineta apstiprinātajā projektu iesniegumu iesniedzēju sarakstā, kas izveidots pēc projektu ideju priekšatlases. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Noteikumu Nr.322 3.punktu specifiskā atbalsta īstenošanu nodrošina Kultūras ministrija kā atbildīgā iestāde sadarbībā ar Vides aizsardzības un reģionālās attīstības ministriju un sadarbības iestādi. Noteikumu Nr.322 4.punkts nosaka, ka, lai nodrošinātu 5.5.1.SAM ieviešanu, Kultūras ministrija sadarbībā ar Vides aizsardzības un reģionālās attīstības ministriju pirms ierobežotas projektu iesniegumu atlases uzsākšanas nodrošina projektu ideju priekšatlasi.  Saskaņā ar Kultūras ministrijas 2016.gada 31.augusta rīkojumu Nr.2.5.-1-212 „Par projektu ideju priekšatlases vērtēšanas komisijas izveidi” tika izveidota projektu ideju priekšatlases vērtēšanas komisija, kuras sastāvā kā balsstiesīgie vērtēšanas komisijas locekļi tika iekļauti pārstāvji no Kultūras ministrijas, Valsts kultūras pieminekļu aizsardzības inspekcijas (tagadējās Nacionālās kultūras mantojuma pārvaldes), Vides aizsardzības un reģionālās attīstības ministrijas, Ekonomikas ministrijas, Latvijas Pašvaldību savienības, Latvijas Lielo pilsētu asociācijas, Reģionālo centru apvienības, Latvijas piekrastes pašvaldību apvienības, Novadu apvienības.  Projektu ideju priekšatlases vērtēšanas komisija 2016.gada novembrī un decembrī saskaņā ar Kultūras ministrijas 2016.gada 12.jūlija nolikumā Nr.2.5.-4-28 „Darbības programmas „Izaugsme un nodarbinātība” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” projektu ideju priekšatlases vērtēšanas komisijas nolikums” noteikto veica projektu ideju vērtēšanu un atbilstoši Noteikumu Nr.322 21.punktā noteiktajam izveidoja projektu iesniegumu iesniedzēju sarakstu un ar 2016.gada 28.novembra ziņojumu „Par Darbības programmas „Izaugsme un nodarbinātība” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” projektu ideju priekšatlases norisi un rezultātiem” (turpmāk – Ziņojums par priekšatlases rezultātiem) rosināja Kultūras ministrijai virzīt izskatīšanai Ministru kabinetā 5.5.1.SAM pirmās un otrās atlases kārtas projektu iesniedzēju sarakstu. Ar Ziņojumu par priekšatlases rezultātiem vienlaikus noteikts, ka projektu iesniegumu izstrādes vai projektu īstenošanas gaitā, ņemot vērā valsts atbalsta nosacījumus var veikt izmaiņas par projekta ietvaros atbalstāmajiem objektiem un infrastruktūru, kā arī projekta ietvaros attīstāmajiem pakalpojumiem, ja šādas izmaiņas ir pamatotas ar Nacionālās kultūras mantojuma pārvaldes, Valsts vides dienesta vai citu atbildīgo institūciju nosacījumu izpildi, normatīvo aktu prasību izpildi vai izmaiņu nepieciešamība ir radusies objektīvu, nepārvaramu un no projekta iesnieguma iesniedzēja neatkarīgu apstākļu rezultātā. Visos gadījumos, kad kādu apstākļu dēļ nepieciešamas izmaiņas Ministru kabinetā apstiprinātajā projektu iesniedzēju sarakstā, nepieciešams atkārtoti sasaukt vērtēšanas komisijas sēdi, kuras ietvaros jālemj par turpmāko rīcību.  Pamatojoties uz Noteikumu Nr.322 21.punktu, kas nosaka, ka projekta iesniedzējs 5.5.1.SAM ietvaros ir pašvaldība vai pašvaldības iestāde, kura iekļauta Ministru kabineta apstiprinātajā projektu iesniedzēju sarakstā, kas izveidots pēc projektu ideju priekšatlases, ar Ministru kabineta 2016.gada 20.decembra rīkojumu Nr.779 „Par 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” projektu iesniegumu iesniedzēju saraksta apstiprināšanu” (turpmāk – Rīkojums Nr.779) projektu iesniedzēju saraksts Ministru kabinetā tika apstiprināts.  Saskaņā ar Rīkojumā Nr.779 noteikto 2017.gada 6.martā Centrālā finanšu un līgumu aģentūra izsludināja ierobežotu projektu iesniegumu atlasi.  5.5.1.SAM pirmās atlases kārtas „Ieguldījumi kultūras un dabas mantojuma attīstībai visā Latvijas teritorijā (tai skaitā Rīgā), izņemot pārējās Baltijas jūras piekrastes pašvaldības” (turpmāk – pirmā atlases kārta) ietvaros ir veikta projektu iesniegumu atlase un noslēgti visi plānotie seši līgumi par projektu īstenošanu, tai skaitā, Daugavpils pilsētas dome 2018.gada 22.martā ir noslēgusi līgumu par projekta Nr.5.5.1.0/17/I/007 „Rīteiropas vērtības” (turpmāk – Projekts Nr.5.5.1.0/17/I/007) īstenošanu un tiek nodrošināta tā īstenošana.  Projekta Nr.5.5.1.0/17/I/007 īstenošanu nodrošina Daugavpils pilsētas dome sadarbībā ar Aglonas bazilikas draudzi, Daugavpils novada domi, Krāslavas novada domi, Ludzas novada domi un Preiļu novada domi.  Daugavpils pilsētas domes sadarbības partneris Aglonas bazilikas draudze ar 2020.gada 27.maija vēstuli ir informējusi Kultūras ministriju par nodomu izstāties no projekta īstenošanas, jo saredz riskus projekta Nr.5.5.1.0/17/I/007 aktivitāšu īstenošanā, rezultatīvo rādītāju savlaicīgā sasniegšanā un līdzfinansējuma nodrošināšanā, un Daugavpils pilsētas dome ar 2020.gada 25.jūnija vēstuli Nr.1.2.-8/792 ir informējusi par gatavību nodrošināt projektā Nr.5.5.1.0/17/I/007 plānotās sasniedzamās rādītāju vērtības arī gadījumā, ja no projekta Nr.5.5.1.0/17/I/007 īstenošanas izstājas Aglonas bazilikas draudze. Ar 2020.gada 13.jūlija elektroniskā pasta vēstuli Daugavpils pilsētas dome lūdz veikt izmaiņas Rīkojumā Nr.779, svītrojot sadarbības partneri – Aglonas bazilikas draudzi no sadarbības partneru loka un attiecīgi precizējot sasniedzamos rādītājus.  Ņemot vērā iepriekš minēto, 5.5.1.SAM projektu ideju priekšatlases vērtēšanas komisijas ietvaros 2020.gada 21.jūlijā tika ierosināta rakstiskā procedūra, lai izskatītu jautājumu par Projektā Nr.5.5.1.0/17/I/007 plānotajām izmaiņām. Projektu ideju priekšatlases vērtēšanas komisija saskaņā ar Kultūras ministrijas 2016.gada 12.jūlija nolikumā Nr.2.5.-4-28 „Darbības programmas „Izaugsme un nodarbinātība” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” projektu ideju priekšatlases vērtēšanas komisijas nolikums” noteikto konstatēja, ka ierosinātās izmaiņas negatīvi neietekmē 5.5.1.SAM mērķa un rezultātu sasniegšanu, kā arī minēto izmaiņu nepieciešamība ir pamatota un nepieciešama Projekta Nr.5.5.1.0/17/I/007 veiksmīgai īstenošanai.  Ņemot vērā iepriekš minēto, projektu ideju priekšatlases vērtēšanas komisija nolēma, ka nepieciešams veikt grozījumu Rīkojumā Nr.779, svītrojot sadarbības partneri – Aglonas bazilikas draudzi no sadarbības partneru loka un Aglonas bazilikas draudzes īstenojamo pakalpojumu „Aglonas bazilikas torņa piekļuve apmeklētājiem” aizstāt ar jaunu pakalpojumu „Ekskursija „Daugavpils cietokšņa aizsarggrāvis un valnis no Nikolaja vārtiem līdz Mihaila vārtiem”” un objektu „Aglonas bazilika” ar jaunu objektu „Daugavpils cietokšņa 7. bastiona vaļņa eskarpa siena”.  Ar projektu ideju priekšatlases vērtēšanas komisijas 2020.gada 11.augusta ziņojumu „Par grozījumiem darbības programmas „Izaugsme un nodarbinātība” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” projektu iesniedzēju sarakstā” (turpmāk – Ziņojums par grozījumiem) ierosināts Kultūras ministrijai virzīt izskatīšanai Ministru kabinetā grozījumu Rīkojumā Nr.779.  Ņemot vērā to, ka Daugavpils pilsētas domes Projektā Nr.5.5.1.0/17/I/007 nemainās atbalstāmo objektu skaits, kā arī nemainās plānotais apmeklējuma pieaugums un attīstāmo pakalpojumu skaits, nav nepieciešams pārskatīt projekta idejai paredzēto finansējumu.  Faktisko rādītāju uzraudzību projektu ietvaros atbilstoši savai kompetencei nodrošinās Centrālā finanšu un līgumu aģentūra un Kultūras ministrija kā atbildīgā iestāde, īstenojot noteiktās funkcijas.  Tā kā projektu iesniegumu vērtēšanas kritērijs Nr.3.1., kas iekļauts 2016.gada 25.februāra Eiropas Savienības struktūrfondu un Kohēzijas fonda 2014. – 2020.gada plānošanas perioda apakškomitejas sēdē[[1]](#footnote-1) konceptuāli atbalstīto kritēriju kopā, paredz vērtēt, vai specifiskā atbalsta ietvaros iesniegtajā projekta iesniegumā norādītā projekta ideja, iesniedzējs un sadarbības partneris, norādītais finansējuma apmērs, atbalstāmie objekti un sasniedzamie iznākuma un finanšu rādītāji atbilst Ministru kabinetā apstiprinātajā projektu iesniegumu iesniedzēju sarakstā noteiktajam, minētie grozījumi nepieciešami, lai nodrošinātu nepieciešamo informāciju Centrālās finanšu un līgumu aģentūrai, vērtējot Daugavpils pilsētas domes Projektā Nr.5.5.1.0/17/I/007 plānotos grozījumus.  Projektam nav ietekmes uz 5.5.1.SAM pirmās un otrās atlases kārtas projektu iesniegumu atlasi un finansējuma saņēmējiem.  Pēc Projekta izskatīšanas Ministru kabinetā, nepieciešams veikt grozījumus līgumā par projekta Nr.5.5.1.0/17/I/007  „Rīteiropas vērtības” īstenošanu.  Projektā noteiktais nav uzskatāms par būtisku Eiropas Parlamenta un Padomes 2013.gada 17.decembra Regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 71.panta izpratnē. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Vides aizsardzības un reģionālās attīstības ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumos Nr.322 noteiktais projekta iesnieguma iesniedzējs – pašvaldība un pašvaldības iestāde un noteiktie sadarbības partneri – pašvaldība, pašvaldības iestāde, pašvaldības kapitālsabiedrība, plānošanas reģions, biedrība, nodibinājums, reliģiska organizācija, juridiska vai komercreģistrā reģistrēta fiziska persona, komersants vai valsts pārvaldes iestāde, kuras īpašumā, turējumā vai valdījumā atrodas kultūras vai dabas mantojuma objekts, kurā plānotas investīcijas. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne fondu vadībā iesaistītajām institūcijām. Institūcijām Projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Krūmiņa 67330319

[Linda.Krumina@km.gov.lv](mailto:Linda.Krumina@km.gov.lv)

1. Pieejams: <https://komitejas.esfondi.lv/RP/Koplietojamie%20dokumenti/Forms/AllItems.aspx> [↑](#footnote-ref-1)